**Történelem 10/5 – vizsgaleírás, témakörök, 2016**

**Vizsgaleírás**

A vizsga „beugró” húzásával kezdődik. A vizsgázó három topográfiai illetve fogalommeghatározásos feladatot kap, mely a vizsga értékelésénél 20 %-ot ér. Ezután húz egyet az alábbi témakörök közül. A tétel visszaadása esetén van lehetőség új húzásra, de a felelet ez esetben legfeljebb „közepes” érdemjegyet érhet el.

A vizsgázó felkészülési idő után, 10-15 percben fejti ki a tételt, illetve válaszol a vizsgáztató tanárok kérdéseire. A felkészülés és a vizsga során használhat atlaszt. A tételek mellé, az adott témához tartozó forrás, vagy források is tartoznak, melyeket a vizsgázónak be kell vonnia feleletébe. A vizsgázónak el kell helyeznie a témát térben és időben, használnia kell a megfelelő szakszókifejezéseket, ismertetnie kell az eseményeket alakító tényezőket.

**Témakörök**

1. A török kiűzésének kérdései (koncepciók és valóság)
2. A Rákóczi szabadságharc (magyar és európai perspektívából)
3. Az abszolutizmusok létrejötte és működése (különböző példák alapján)
4. Az alkotmányos monarchia születése és működése
5. A felvilágosodás legjelentősebb gondolatai és tudományos környezete
6. A felvilágosult abszolutizmus logikája, Mária Terézia és II. József reformjai
7. A francia forradalom céljai és szakaszai
8. Az ipari forradalom legjelentősebb területei (könnyűipar, nehézipar, közlekedés) és az ipari forradalom teremtette ellentmondások (pl. környezetszennyezés, életmódváltozás, a nyomor kérdése)
9. Az USA kialakulása és nagyhatalommá válása (a függetlenségtől a polgárháborúig)
10. Demográfiai változások, a nemzetiségi arányok alakulása a török kiűzése után, a nemzetiségi kérdése kialakulása a nemzeti ébredés évtizedeiben
11. A reformkor fő kérdései
12. Ausztria és Magyarország közjogi viszonyának alakulása (az áprilisi törvényektől a kiegyezésig)
13. A kiegyezés megszületésének okai. A kiegyezés tartalma és értékelése.
14. Nemzetállamok Európája (a nemzetállamok létrejötte)

Időpont: június 9., csütörtök délelőtt

Konzultáció:

stefanyjudit@gmail.com

balint.bajko@gmail.com

Stefány Judit, Bajkó Bálint